google/wiki40b huggingface dataset:
Roy Orbison

Životopis

Vyrastal v Texase, kde účinkoval vo stredoškolskej v kapele, ktorá hrávala piesne v štýle rockabilly a country & western až kým nepodpísal zmluvu s hudobným vydavateľstvom Sun Records v Memphise. Svoje najväčšie úspechy slávil v 60. rokoch počas doby, kedy mal zmluvu s vydavateľom Monument Records. V tomto období mal 22 svojich skladieb v Top 40. Boli medzi nimi dodnes slávne piesne ako „Only the Lonely“, „Crying“, „In Dreams“, či „Oh, Pretty Woman“. Počas 70. rokov Royova hudobná kariéra stagnovala, no v 80. rokoch bolo niekoľko jeho piesní použitých vo filmoch Davida Lyncha, čo spôsobilo záujem verejnosti o jeho tvorbu. Roy Orbison sa spojil s George Harrisonom, Bobom Dylanom, Tomom Pettym a Jeffom Lynnem a založili spolu superskupinu The Traveling Wilburys. V roku 1988 spolu vydali neskôr trojnásobne platinový album Traveling Wilburys Vol. 1. V tomto istom roku, vlastne v čase jeho návratu na hudobnú scénu, Roy Orbison zomrel vo veku 52 rokov na srdcový infarkt.
Pre Orbisona bol typickým barytónový spev, no od roku 1961 jeho životopisci poznamenávajú, že jeho hlasový rozsah bol troj až štvoroktávový. Kombinácia Orbisonovho hlasu a komplexné hudobné aranžmány jeho piesní navádzali viacerých znalcov rokenrolovej hudby k prirovnávaniu jeho hudby k opernej tvorbe, nazývali ho „Carusom rocku“. Rôzni hudobní interpreti ako sú Elvis Presley, či Bono Vox nezávisle od seba poznamenali, že hlas Roya Orbisona je jedným z najlepších a najoriginálnejších, aký kedy počuli. I keď z hľadiska všeobecného názoru sa rokenrolový interpret považuje za mužne rebelujúcu osobnosť, songy Roya Orbisona sprostredkovávajú skôr plachý, beznádejný a zraniteľný postoj. Roy v svojom osobnom živote prežil viacero tragédií, vrátane smrti jeho prvej manželky, inokedy to bola smrť jeho dieťaťa. Jeho vystúpenia boli charakteristické tým, že stál sám, oblečený v čiernych šatách, čiernymi slnečnými okuliarmi. Tento spôsob prezentácie prepožičiaval Orbisonovej osobnosti tajomný nádych.
Roy Orbison je držiteľom piatich cien Grammy. V roku 1987, druhom roku od otvorenia, bol Bruce Springsteenom Roy Orbison uvedený do Rokenrolovej siene slávy, v tomto istom roku aj do Nashville Songwriters Hall of Fame, v roku 1989 do Songwriters Hall of Fame. Časopis Rolling Stone dal Orbisona na 37. miesto zoznamu najlepších umelcov všetkých čias. V roku 2002 ho časopis Billboard dal na 74. miesto zoznamu 600 najlepších nahrávajúcich umelcov (Top 600 recording artists), v roku 2008 sa v časopise Rolling Stone Orbison dostal na 13. priečku zoznamu stovky najlepších spevákov všetkých čias. Orbison sa nachádza na zozname osobností, ktoré v roku 2010 dostanú svoju hviezdu na Hollywoodsky chodník slávy.
Theopompos (syn Damareta)

Theopompos (starogr. Θεόπομπος – Theopompos) bol víťaz päťboja na olympijských hrách v rokoch 484 a 480 pred Kr.
Theopompos z Héraie zvíťazil na 74. a na 75. olympijských hrách v pentathlone (v päťboji). Súťažil v športovej disciplíne, ktorú v Olympii zaviedli na 18. hrách v roku 708 pred Kr. a jej prvým víťazom bol Lampis zo Sparty. Pentathlon pozostával zo skoku do diaľky, z behu na jedno stadion, hodu diskom, hodu oštepom a zo zápasenia. V starovekom Grécku bol pentathlon veľmi obľúbený.
Staroveký autor Pausanias uvádza, že Theopompos bol synom Damareta, dvojnásobného olympijského víťaza v behu ťažkoodencov. Rovnako úspešný bol aj Thepompov syn Theopompos, ktorý v Olympii zvíťazil dvakrát v zápasení. Poznamenal tiež, že autormi sôch Theopompa a jeho otca Damareta, umiestnených v olympijskej Altide, boli argejskí umelci Eutelidas a Chrysothemis, čo hásal tento nápis: „Eutelidas a Chrysothemis sú tvorcami týchto prác, Argejčania, umeniu starému ich učili kedysi."
Lignereuil

Poloha

Obec má rozlohu 2,92 km². Najvyšší bod je položený 157 m n. m. a najnižší bod 120 m n. m.

Obyvateľstvo

Počet obyvateľov obce je 143 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Sedem divov starovekého sveta

Sedem divov starovekého sveta alebo sedem divov sveta alebo sedem divov staroveku je súhrn starovekých diel z oblasti Stredozemného mora a Blízkeho východu, ktoré vo svojej dobe vzbudzovali obdiv svojou technickou a umeleckou dokonalosťou.

Zoznamy siedmich divov sveta

Prvá zmienka o divoch sveta pochádza z 5. storočia pred Kr. od Herodota. Práve on medzi ne zahrnul egyptské pyramídy a visuté záhrady v Babylone.

Ďalšou významnou osobnosťou, ktorá sa zaoberala divmi sveta, bol v roku 225 pred Kr. matematik Filón Byzantský (čo je dnešný Istanbul), ktorý o nich napísal svoje známe dielo O siedmich divoch (On the Seven Wonders). Po ňom, okolo roku 130 pred Kr., ich spísal spisovateľ Antipatros zo Sidónu, ktorého zoznam sa dnes považuje za prvú verziu. V čase, keď spisovali svoj zoznam, však ešte nestál Alexandrijský maják na ostrove Faros. Preto medzi svoje divy sveta zahrnuli monumentálne hradby Babylonu.
Do dnešných čias sa zachovali jedine pyramídy v Egypte. Ďalšie dva divy zničil oheň a tri z nich zničilo zemetrasenie.
Priamy sval brucha

Priamy sval brucha (lat. musculum rectus abdominis) je sval brucha.
Tvorí prednú stenu brušnej dutiny. Začína sa na mečovitom výbežku (processus xiphoideus) a na chrupkách 5. - 7 rebra. Zostupuje kaudálne a upína sa na os pubis. Mediálne prilieha k bielej čiare (linea alba). Jeho snopce sú prerušované šľachovými vložkami - intersecciones tendineae, ktoré bývajú 3 až 4. Jeho funkciou je ohyb chrbtice pri fixovanej panve a spolupôsobí pri brušnom lise. jeho silná kontrakcia umožňuje zdvihnúť hornú časť trupu pri prechode z polohy ležmo do sedu.
Martin Plüss

Klubový hokej

V sezóne 2005/06 bol hráčom klubu švédskej Elitserien Frölunda HC Göteborg.

Reprezentácia

Tréner Ralph Krueger ho nominoval na Majstrovstvá sveta v hokeji 2006 v lotyšskej Rige. Na drese nosil číslo 28.
Montreuil-au-Houlme

Poloha

Obec má rozlohu 7,82 km². Najvyšší bod je položený 262 m n. m. a najnižší bod 184 m n. m.

Obyvateľstvo

Počet obyvateľov obce je 126 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Housséville

Poloha

Obec má rozlohu 5,33 km². Najvyšší bod je položený 320 m n. m. a najnižší bod 275 m n. m.

Obyvateľstvo

Počet obyvateľov obce je 178 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Offin

Poloha

Obec má rozlohu 5,29 km². Najvyšší bod je položený 109 m n. m. a najnižší bod 21 m n. m.

Obyvateľstvo

Počet obyvateľov obce je 205 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Dyňa červená

Dyňa červená (iné názvy: melón červený, melón vodný/vodový, vodový/vodný melón, arbus, červená dyňa, červený melón, dyňa, melón ; lat. Citrullus lanatus, staršie: Citrullus vulgaris, Cucumis citrullus, Colocynthis citrullus, Cucurbita citrullus, Momordica lanata) je rastlina z rodu dyňa (Citrullus). Plody sa nazývajú melón alebo dyňa .

Výskyt

Rastlina je udomácnená najmä v južnej a západnej Ázii, Afrike a v Stredozemí. V strednej Európe je známa od 16. storočia.

Opis

Je to jednoročná husto chlpatá bylina s poliehavým rastom. Listy sú striedavé, stopkaté, sivé; čepeľ je v obryse vajcovitá až trojuholníkovitá, s 5-7 lalokmi. Kvety sú jednotlivé, pazušné, bledožltej farby. Bobule sú guľaté až elipsoidné, asi 20-40 cm dlhé, zvonka tmavozelené, svetlozelené alebo mramorované, hladké, jedlé; vnútorné oplodie je väčšinou červené, ale aj ružové, žlté, belavé; sladké, jedlé s čiernymi či hnedými vajcovitými semenami.

Význam

Výživná hodnota dyne červenej je nízka a obsah vitamínov a minerálií je malý. Bobule sa konzumujú. Ich dužina má výborné dietetické účinky a priaznivo pôsobí pri ochoreniach pečene. V niektorých krajinách sa z dužiny robia šťavy a sirupy, vonkajšie oplodie plodov sa nakladá v náleve. Mladé plody a listy sa používajú ako zelenina. Zo semien sa lisuje olej alebo sú prísadou k jedlám či do pečiva.
Gepidi

Gepidi (z gót. gepid - pomalý) boli východogermánsky kmeň, pôvodom zrejme z južnej Škandinávie. Prvýkrát sa spomínajú v roku 260, keď sa spoločne s Gótmi zúčastnili invázie do Dácie.

Charakteristika

V druhej polovici tretieho storočia sa Gepidi usadili v okolí rieky Tisy, v 4. storočí si ich podmanili Ostrogóti, ktorí sa sem uchýlili po roku 375 z oblasti Čierneho mora, kde ich napadli Huni. Začiatkom 5. storočia Huni prenikli až do Panónie a podmanili si tu miestne kmene. Za vlády kráľa Ardaricha sa gepidskí bojovníci stali rešpektovaným mocenským faktorom a v roku 451 tvorili v bitke na Katalaunských poliach pravé krídlo vojska Hunov. Po smrti Atilu (453) sa Gepidi spojili s Ostrogótmi a o rok neskôr (454) porazili Hunov v bitke pri rieke Nedao. Potom sa usadili v Panónskej panve. V roku 504 ich však ostrogótsky kráľ Theodorich pripravil o časť ich územných ziskov.
Najväčšiu moc mali Gepidi v roku 537, keď sa usadili v bohatých oblastiach okolo Belehradu. V roku 546 sa Byzantská ríša spojila s Langobardami a Gepidi boli z tejto oblasti vyhnaní. V roku 552 utrpeli od Langobardov porážku v bitke pri Asfelde a v roku 567 si ich definitívne podmanili Avari, ktorí položili základný kameň konca tohto germánskeho etnika a vymazali ho z dejín sveta.
Pamír

Afganský (Vachanský) Pamír

Vachanský Pamír je južné pokračovanie Východného Pamíru. Nachádza sa na území Afganistanu. Pripája sa k nemu pohorie Hindúkuš. Najvyšší vrch je Kooh-i-vachan, vysoký 6 330 m.

Čínsky Pamír

V Čínskom Pamíre je o. i. Kašgarský chrbát. Kašgarský chrbát je masív v Číne na rozhraní Pamíru a Kchun-lunu. Sú v ňom tri vrchy vyššie ako 7 000 m: Kungur (Kung-ke-er-šan), vysoký 7 649 m (7 719 m); Kungur Tjube Tagh, vysoký 7 595 m a Muztagh-ata, vysoký 7 546 m.
Doc Holliday

Mladosť

Doc Holliday sa narodil v Griffine (Georgia) manželom Henrymu Burroughs Hollidayovi a Alici Jane Hollidayovej (rodenej McKeyovej). Jeho otec slúžil v armáde počas Mexicko-americkej vojny aj Občianskej vojny.
Hollidayova matka zomrela na tuberkulózu 16. septembra 1866, keď mal 15 rokov. O tri mesiace neskôr sa jeho otec oženil s Rachel Martinovou. Čoskoro po sobáši sa celá rodina odsťahovala do mesta Valdosta (Georgia), kde Holliday získal stredoškolské vzdelanie.
V roku 1870 opustil devätnásťročný Holliday domov a začal študovať zubársku školu vo Philadelphii. Dňa 1. marca 1872 získal titul „Doktor zubnej chirurgie“ a ešte toho roku si spoločne s Arthurom C. Fordom otvoril v Atlante (Georgia) zubnú ordináciu.

Zdravie

Narodil sa s rázštepom podnebia a čiastočným rázštepom hornej pery. Vo veku dvoch mesiacov mu bol tento defekt chirurgicky opravený jeho strýkom doktorom J. S. Hollidayom a otcovým bratrancom, slávnym lekárom Crawfordom Longom. Táto operácia nezanechala trvalé následky, okrem slabej jazvy na hornej pere. V ranej dospelosti mal Holliday výšku 178 cm a vážil 70 kg.
Čoskoro po zahájení zubárskej praxe sa u Hollidaya prejavili prvé príznaky tuberkulózy, ktorou sa pravdepodobne nakazil od svojej matky. Lekári mu povedali, že mu zostáva už len niekoľko mesiacov života. Táto prognóza sa nepotvrdila a žil ešte radu rokov. Domnieval sa, že suchšie a teplejšie podnebie spomalí postup zhubnej choroby, a odsťahoval sa preto na juhozápad Spojených štátov.
Vibrac (Charente)

Poloha

Obec má rozlohu 2,82 km². Najvyšší bod je položený 68 m n. m. a najnižší bod 15 m n. m.

Obyvateľstvo

Počet obyvateľov obce je 314 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Labouquerie

Poloha

Obec má rozlohu 10,76 km². Najvyšší bod je položený 215 m n. m. a najnižší bod 66 m n. m.

Obyvateľstvo

Počet obyvateľov obce je 230 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Percy Fawcett

Percy Fawcett, celým menom Percy Harrison Fawcett (narodil sa v roku 1867), bol anglický bádateľ, ktorý pre kráľovskú geografickú spoločnosť (Royal Geographic Society), ktorej bol členom, pomáhal dotvárať v tej dobe ešte dosť nepresné mapy v oblasti Južnej Ameriky. Percy Fawcett sa zúčastnil viacerých expedícií, a to už v roku 1906, kedy cestoval do Brazílie s cieľom vytvoriť mapy v oblasti džungle pri hranici s Bolíviou. Medzi rokmi 1906 až 1924 uskutočnil sedem expedícií, všetky pod strechou Kráľovskej geografickej spoločnosti v Londýne. K domorodcom sa správal veľmi priateľsky a zdvorilo. Na poslednej expedícii v roku 1925 zmizol v amazonskej džungli. Posledná správa od neho je z 29. mája 1925, kedy poslal žene informáciu o tom, že sa chystá na cestu do neznámej oblasti v hornom toku rieky Xingu. Predpokladá sa, že ho zabili Indiáni, hoci popri racionálnych úvahách sa objavujú aj tajomnejšie, a to že sa dostal niekde do jaskýň a ostal tam žiť s Indiánmi, alebo že našiel zvyšky Atlantídy, o čom Fawcett predtým aj hovoril, že sa zaujíma o ešte nikým nenájdené mestá či staroveké civilizácie.
V roku 2004 britské periodikum The Observer zverejnilo informáciu, že Fawcett sa úmyselne odmietol vrátiť do Británie a rozhodol sa v džungli vytvoriť komunitu.
Haute-Goulaine

Poloha

Obec má rozlohu 20,59 km². Najvyšší bod je položený 56 m n. m. a najnižší bod 0 m n. m.

Obyvateľstvo

Počet obyvateľov obce je 5 509 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Camps-en-Amiénois

Poloha

Obec má rozlohu 4,54 km². Najvyšší bod je položený 129 m n. m. a najnižší bod 85 m n. m.

Obyvateľstvo

Počet obyvateľov obce je 172 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Škoda 8Tr

Konštrukcia

Trolejbus 8Tr bol konštrukčne odvodený z predchádzajúceho typu 7Tr. Mechanicky bol prakticky totožný so svojím predchodcom, rozdiely boli najmä v elektrickej časti vozidla. Išlo teda o dvojnápravový trolejbus so samonosnou karosériou. Celokovová skriňa bola zvonku oplechovaná, v interiéri bola obložená preglejkou. Cestujúcim slúžili dvoje (len u niektorých vozov určených na export) alebo troje štvorkrídlové skladacie dvere na pravom boku karosérie. Na rozdiel od typu 7Tr mali trolejbusy 8Tr v interiéri už len priečne umiestnené sedačky.
Vozy 8Tr poháňal jeden trakčný motor (prvé dve výrobné série dostali rovnaký motor ako mal typ 7Tr, od 3. série bol do trolejbusov montovaný motor inovovaný). Rozdielnosť od vozňov 7Tr spočívala predovšetkým v dočasnom upustení od polosamočinného elektrického riadenia trakčných obvodov pri rozjazde a elektrickom brzdení.

Prototyp

Prototyp trolejbusu 8Tr bol vyrobený v roku 1955. Po svojom dokončení bol najprv vystavovaný v Káhire (z tohto dôvodu mal zvlášť zosilnenú tepelnú izoláciu). Následne sa v rokoch 1956 a 1957 zúčastnil porovnávacích testov dvojnápravových a trojnápravových trolejbusov v Prahe. V roku 1957 bol odovzdaný do Mariánskych Lázní, kde bol zaradený do pravidelnej prevádzky (dostal evidenčné číslo 7). Tu jazdil do roku 1975, kedy bol daný do prevádzky v Plzni. Tu pod evidenčným číslom 99/II jazdil do roku 1978. Potom bol vyradený a odpredaný do Bore pri Tachove. V druhej polovici 80. rokov bol presunutý do obce Racov, zošrotovaný bol v roku 2000.
Panónsky biely králik

Charakteristika

Panónsky králik sa vyznačuje veľkou plodnosťou: samica ročne môže vrhnúť až 7-krát, pretože rast mladých je dosť rýchly a bežne sa odstavujú už vo veku 4 týždňov. Vo veku 6 týždňov ich živá váha dosahuje 1,2 až 1,3 kg. Panónsky králik tak patrí medzi plemená s vysokou úžitkovou hodnotou, podobne ako jemu podobné: Hycole, Hy-plus stredný, Hy-19 Capital a Zika.
Toto plemeno zatiaľ na Slovensku nie je veľmi rozšírené, pretože chovatelia nemali k nemu prístup. Po otvorení hraníc sa na maďarských burzách už bežne kupuje, preto sa s ním na južnom Slovensku už možno bežne stretnúť. Chov panónskeho králika nie je náročný, vhodný je aj pre začínajúcich chovateľov. Mladé králiky sú po odstave od matky náročnejšie na krmivo a čistotu. Ich spotreba krmiva je malá. Dedičné a degeneratívne choroby zatiaľ nie sú známe.
Uterákový deň

Uterákový deň (angl. Towel Day) pripadá každoročne na 25. máj. Počas Uterákového dňa fanúšikovia spisovateľa Douglasa Adamsa nosia všade so sebou viditeľne uterák. Táto recesia je odkazom na dielo Stopárov sprievodca galaxiou, v ktorom je uterák označený za najpotrebnejšiu vec, ktorú pri sebe má mať každý medzihviezdny stopár.
Cesta I. triedy 74 (Slovensko)

Priebeh

I/74 sa začína v Strážskom na križovatke s I/18, odkiaľ pokračuje križovatkou s III/3741 a pokračuje do okresu Humenné.
V okrese Humenné sa najskôr križuje s I/74A a II/558A a v Humennom s I/74B, III/3826, I/74A, II/559, III/3831 a III/3832. V Kamenici nad Cirochou sa potom križuje s III/3835 a III/3836, mimo obce s III/3837 a prechádza do okresu Snina.
V sninskom okrese prechádza I/74 najskôr cez Dlhé nad Cirochou, kde sa križuje s III/3880, potom v Belej nad Cirochou s III/3881 a III/3882. I/74 sa potom v Snine križuje s II/567, v Stakčíne s II/558 a III/3891, mimo obcí s III/3892, II/566, III/3893 a v Ubli s III/3894 a II/566. I/74 sa končí na hranici s Ukrajinou a cez hraničný priechod prechádza ako N13.
Der Stürmer

Der Stürmer bol ostro protikomunisticky a protižidovsky zameraný týždenník, ktorý vydával nemecký nacistický politik a vydavateľ Julius Streicher. V 30. rokoch 20. storočia patril Der Stürmer k oporným bodom nacistickej propagandy v Nemecku.
Prvé číslo týždenníka vyšlo 20. apríla 1923 a s krátkou prestávkou, počas trvania Letných olympijských hier v roku 1936 vychádzal až do 22. februára 1945, kedy vyšlo posledné číslo.
Na rozdiel od oficiálnych straníckych novín NSDAP Völkischer Beobachter mal Der Stürmer oveľa bulvárnejší charakter. Niektoré materiály, ktoré v ňom boli uverejnené, sú označované až za pornografické. Väčšinu jeho čitateľov tvorila mládež a ľudia z najnižších vrstiev nemeckej spoločnosti.
Jedným z najznámejších antisemitských karikaturistov, ktorí pracovali pre Der Stürmer bol Philipp Rupprecht, známy pod pseudonymom Fips.
V roku 1927 sa predávalo asi 27 000 výtlačkov týždenne; roku 1935 predaj stúpol asi na 300 000 predaných výtlačkov.
Za vydávanie týchto novín bol ich vydavateľ Julius Streicher odsúdený počas Norimberského procesu na trest smrti a popravený.
Kapor obyčajný

Kapor obyčajný (lat. Cyprinus carpio) je  ryba z čeľade kaprovité (Cypriniousamusidae). Je najväčšou kaprovitou rybou na Slovensku.
Sliz na pokožke a šupinách znižuje trenie pri pohybe vo vode. Na hlave má hmatové fúziky, pretože očami vie rozlišovať len svetlo a tmu (ako väčšina rýb).
Dirol

Poloha

Obec má rozlohu 9,48 km². Najvyšší bod je položený 223 m n. m. a najnižší bod 167 m n. m.

Obyvateľstvo

Počet obyvateľov obce je 136 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Chantemerle-les-Blés

Poloha

Obec má rozlohu 15,39 km². Najvyšší bod je položený 339 m n. m. a najnižší bod 171 m n. m.

Obyvateľstvo

Počet obyvateľov obce je 1 135 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Symfobia

Začiatky a prvý album Way of the Queen

V januári 2015 vydala kapela svoj prvý debutový album Way of the Queen. Album je dielom nápadov Františka Molnára pričom do spolupráce bolo pozvaných niekoľko skvelých hudobníkov ako napr. k orchestrálnym podkladom prispel Peter Vlčko a zbory naspievalo 8 vokalistiek atď. Texty ku piesňam napísal Rastislav Getta. Album nahralo štúdio HS (Marek Viršík – Horkýže Slíže), kde si mix a master vzal na starosť zvukár Sanchez (BijouTerrier). Album pozostáva z 9 songov v celkovej dĺžke približne 55 minút. Kapela krstila svoj debutový album v máji 2015 vo Frankie Rock klube v Nitre kde krstným otcom sa stal gitarista Henry Tóth a spevák kapely Paranoid Igor Belaj. Krst CD bol zároveň ich prvý oficiálny koncert. Druhým koncertom sa stal júnový koncert s fínskou kapelou Nightwish na banskobystrickom amfiteátri spoločne s kapelou Sabaton. Nasledovali ďalšie koncerty s kapelami ako Therion, turné s kapelou Tublatanka, turné s kapelou Citron a festivaly ako More Than Fest, Topfest, Rock pod Kameňom, Masters of Rock, Benátská noc, Radegast legendy a iné. Koncom roka 2016 nastúpil do kapely nový bubeník Viliam Putz a kapela začala pracovať na novom albume.
Anton Halko

Životopis

Vyučil sa za frézara, no zaujímala ho aj politika, dejiny a umenie. Jeho snom bolo emigrácia do USA, ktorú poznal len z vysielania Hlasu Ameriky a Vatikánskeho rozhlasu. V roku 1972 narukoval na základnú vojenskú službu, kde sa rozhodol utiecť na západ z posádky umiestnenej blízko západných hraníc. Jeho útek sa však nepodaril. Podľa trestného zákona mu ako obyčajnému vojakovi základnej vojenskej služby za zbehnutie a pokus o prekročenie hraníc hrozili ako prvotrestanému dva–tri roky väzenia. Režim však v tom čase potreboval, v rámci tzv. generálnej prevencie, podľa vzoru stalinského prokurátora Andreja Višinského, exemplárny odstrašujúci príklad, ktorý by zastavil pokusy vojakov o útek na Západ začiatkom 70-tych rokov. Vo vyšetrovacej väzbe mu nasadili do cely konfidenta, ktorému sa zdôveril, že sa chcel najprv dostať do Vatikánu, kde pôsobil jeho vzdialený príbuzný z Rajca, salezián Andrej Paulíni, ktorý pomohol emigrovať do USA niekoľkým Rajčanom. Vojenský prokurátor využil pri obžalobe tvrdenia tohto konfidenta, podľa ktorých sa chcel zapojiť do špionážnej činnosti proti štátu a vstúpiť do americkej armády, ktorá v tom čase bojovala proti komunizmu vo Vietname, za čo pre neho žiadal trest smrti. Obvinili ho zo špionáže a Vyšší vojenský súd v Příbrami ho odsúdil na štrnásť rokov, hoci neovládal ani cudzí jazyk a nemohol ako obyčajný vojak disponovať žiadnymi strategickými informáciami. V roku 1977 sa československá vláda zaviazala rešpektovať ľudské práva a základné slobody podľa Helsinskej konferencie o európskej bezpečnosti a spolupráci. V súvislosti s tým tajne napísal list, v ktorom sa sťažoval na perzekúciu politických väzňov v Leopoldove. Správu chcel doručiť saleziánovi Paulínimu do Vatikánu, aby s ňou prostredníctvom vatikánskeho rozhlasu oboznámil verejnosť. Tento list však nasadený konfident odovzdal vnútornej ochrane väznice. Za poškodzovanie záujmov republiky v zahraničí mu súd pridal mu štyri a pol roka trestu navyše.
Na slobodu sa dostal 8. decembra 1989 a v roku 1990 bol rehabilitovaný. Po návrate do Rajca sa zamestnal ako prevádzkový zámočník. Po dvoch rokoch pri hromadnom prepúšťaní prišiel o prácu. Splnil si sen a niekoľkokrát vycestoval do Ameriky. Po sprísnení emigračných zákonov v 1997 sa ocitol v záchytnom stredisku pre imigrantov. Po pol roku vybavovania povolenia k vstupu na územie USA rezignoval a požiadal o repatriáciu na Slovensko. V roku 1998 sa zoznámil s učiteľkou Helenou, s ktorou sa oženil. Následky ťažkého väzenia sa podpísali pod jeho zdravotný stav až sa postupne dostal do invalidného dôchodku. Svoj príbeh opísal v knihe „Cesta za slobodou“, ktorú v roku 2013 vydalo vďaka finančnej podpore sponzora Svetové združenie bývalých čsl.politických väzňov.
La Tour-Saint-Gelin

Poloha

Obec má rozlohu 13,45 km². Najvyšší bod je položený 117 m n. m. a najnižší bod 63 m n. m.

Obyvateľstvo

Počet obyvateľov obce je 545 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Reșița

Reșița (nem. Reschitz, maď. Resicabánya, srb. Rešica, čes. Rešice) je mesto v Rumunsku v oblasti Banátu, hlavné mesto župy Caraș-Severin. Podľa údaja z roku 2006 má mesto 86 383 obyvateľov. Je významným priemyselným centrom, známy je predovšetkým hutnícky, strojársky a chemický priemysel.
Incourt

Obyvateľstvo

Incourt má približne 4 859 obyvateľov (2010).
Alixan

Poloha

Obec má rozlohu 28,28 km². Najvyšší bod je položený 224 m n. m. a najnižší bod 163 m n. m.

Obyvateľstvo

Počet obyvateľov obce je 2 455 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
CD-ROM

CD-ROM (Compact Disc Read-Only Memory) je neprepisovateľné optické záznamové médium fyzicky totožné s Audio CD, pričom formát uložených údajov je prispôsobený na uchovanie a čítanie počítačových dát. Kapacita CD-ROM média je obyčajne 650-700 MB.